CELEX: C2004/273/64
Language: el
Date: 2004-11-06 00:00:00
Title: Υπόθεση Τ-328/04: Προσφυγή του Günter Wilms κατά της Επιτροπής των Ευρωπαϊκών Κοινοτήτων, που ασκήθηκε στις 3 Αυγούστου 2004

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/33
            
         Προσφυγή του Günter Wilms κατά της Επιτροπής των Ευρωπαϊκών Κοινοτήτων, που ασκήθηκε στις 3 Αυγούστου 2004
   (Υπόθεση Τ-328/04)
   (2004/C 273/64)
   Γλώσσα διαδικασίας: η γαλλική
   Ο Günter Wilms, κάτοικος Βρυξελλών, εκπροσωπούμενος από τους Marc van der Woude και Valérie Landes, avocats, άσκησε στις 3 Αυγούστου προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τον πίνακα των προαχθέντων της 27ης Νοεμβρίου 2003 κατά το μέρος που δεν περιλαμβάνει το όνομα του προσφεύγοντος ή, επικουρικώς, να ακυρώσει τον πίνακα των προαγωγίμων της 13ης Νοεμβρίου 2003, κατά το μέρος που δεν περιλαμβάνει το όνομα το προσφεύγοντος ως συνέπεια της χορηγήσεως ανεπαρκών συμπληρωματικών βαθμών προτεραιότητας,
            
         
               —
            
            
               να ακυρώσει την απόφαση του γενικού διευθυντή της νομικής υπηρεσίας, που ελήφθη βάσει του άρθρου 6, παράγραφος 3, των γενικών διατάξεων για την εκτέλεση του άρθρου 45 του κανονισμού υπηρεσιακής καταστάσεως και με την οποία του χορηγήθηκε ένας μόνο βαθμός προτεραιότητας από τη γενική διεύθυνση και μόνον τέσσερις βαθμοί προτεραιότητας συνολικώς κατά τις προαγωγές του έτους 2003,
            
         
               —
            
            
               να ακυρώσει την απόφαση της αρμόδιας για τους διορισμούς αρχής, η οποία ελήφθη βάσει του άρθρου 9 των γενικών διατάξεων για την εκτέλεση του άρθρου 45, να μη δοθεί στον προσφεύγοντα κανένας ειδικός βαθμός προτεραιότητας «Επιτροπή προαγωγής του προσωπικού για συμπληρωματικές δραστηριότητες προς το συμφέρον του οργάνου» κατά τις προαγωγές του 2003,
            
         
               —
            
            
               να ακυρώσει τη σιωπηρή απόφαση της ΑΔΑ περί απορρίψεως της «προσφυγής» του προσφεύγοντος της 14ης Ιουλίου 2003 ενώπιον της επιτροπής προαγωγής προσωπικού, που αφορά τη χορήγηση βαθμών προτεραιότητας στη νομική υπηρεσία και τη χορήγηση βαθμών προτεραιότητας για πρόσθετα καθήκοντα,
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα:
   Ο προσφεύγων υποστηρίζει ότι η απόφαση του γενικού διευθυντή της νομικής υπηρεσίας να του χορηγήσει 4 βαθμούς προτεραιότητας συνιστά παράβαση του άρθρου 45 του κανονισμού υπηρεσιακής καταστάσεως, του άρθρου 6, παράγραφος 4, σημείο α), των γενικών διατάξεων για την εκτέλεση του άρθρου 45 του κανονισμού υπηρεσιακής καταστάσεως, της αρχής της μη παρακωλύσεως της σταδιοδρομίας, καθώς και πρόδηλο σφάλμα εκτιμήσεως. Ο προσφεύγων επικαλείται, επιπλέον, παράβαση του άρθρου 6, παράγραφος 3, σημείο α), των γενικών διατάξεων για την εκτέλεση του άρθρου 45 του κανονισμού υπηρεσιακής καταστάσεως και της αρχής της μη παρακωλύσεως της διαδικασίας, σε συνδυασμό με την αρχή της ίσης μεταχειρίσεως. Τρίτον, ο προσφεύγων επικαλείται κατάχρηση εξουσίας.
   Επιπλέον, η απόφαση της ΑΔΑ περί μη χορηγήσεως βαθμών προτεραιότητας για πρόσθετα καθήκοντα είναι, κατά τον προσφεύγοντα, παράνομη, καθότι συνιστά παράβαση του άρθρου 9, παράγραφοι 1 και 2, καθώς και του παραρτήματος 1 των γενικών διατάξεων για την εκτέλεση του άρθρου 45 του ΚΥΚ και της αρχής της ίσης μεταχειρίσεως.
   Τέλος, ο προσφεύγων ισχυρίζεται ότι είναι παράνομη η απόφαση της ΑΔΑ να μην του χορηγήσει επιπλέον βαθμούς προτεραιότητας κατόπιν της προσφυγής του ενώπιον της επιτροπής προαγωγής του προσωπικού, διότι η εν λόγω απόφαση δεν είναι επαρκώς αιτιολογημένη.